চট্টগ্রাম বিজ্ঞান কলেজের অধ্যক্ষ ড. মোহাম্মদ জাহেদ খান বলেন বলেন, আমাদের ডিজিটাল ক্যাম্পাস শুধু শেহ্মাগান নয় বরং তা বাস্তব ও মানসম্মত। প্রতিষ্ঠার পর থেকে চট্টগ্রাম শিক্ষা বোর্ডে প্রতিবছর ঈর্ষণীয় ফলাফলের ধারাবাহিকতা ধরে রেখেছে কলেজটি। এই বছর তার ব্যতিক্রম হয়নি। স্বগৌরবে এই বছর কলেজটির প্রায় ১০ বছর পূর্তি হলো। শুরু থেকেই এই কলেজের অগ্রযাত্রায় আস্থা রাখার জন্য শিক্ষার্থী ও অভিভাবকদের প্রতি আন্তরিক কৃতজ্ঞতা প্রকাশ করেন তিনি। তিনি বলেন, বাণিজ্যিক উদ্দেশ্যে নয় বরং সামাজিক দায়বদ্ধতা থেকে আমি শিক্ষা প্রতিষ্ঠানগুলো পরিচালনা করছি। বিগত বছরের ফলাফল, পড়ালেখার মান, ডিজিটাল ক্লাসরুমসহ আধুনিক সকল সুযোগ–সুবিধা এবং স্বল্প খরচের কথা বিবেচনা করলে চট্টগ্রাম বিজ্ঞান কলেজই সেরা কলেজ। এই প্রতিষ্ঠান থেকে সহগ্রাধিক শিক্ষার্থী এইচএসসি পাস করে সাফল্যের সাথে এমবিবিএস, ইঞ্জিনিয়ারিং ও বিশ্ববিদ্যালয়ে পড়ছে। এবং দিন দিন এই সাফল্যের হার বৃদ্ধি পাচ্ছে। শিক্ষার্থীদের পরামর্শ দিয়ে তিনি বলেন– জীবনের কাঙিক্ষত লক্ষ্যে পৌঁছাতে সঠিক উপায়ে পরিশ্রম ও অধ্যবসায়ের কোন বিকল্প নেই। পাশাপাশি তিনি অভিভাবকদের সচেতনতার বিষয়েও গুরুত্ব আরোপ করেন। তিনি বলেন, এই কলেজের অন্যতম বৈশিষ্ট্য হচ্ছে –শিক্ষার্থীদেরকে কোনো প্রাইভেট পড়তে হয় না। মাল্টিমিডিয়া প্রজেক্টরসহ এসি ক্লাসরুম। সুবিশাল ক্যাম্পাস, ওয়াই– ফাই সুবিধা, আইটি ও বিষয়ভিত্তিক ব্যবহারিক ল্যাব।